CELEX: 62013CN0636
Language: mt
Date: 2013-12-04 00:00:00
Title: Kawża C-636/13 P: Appell ippreżentat fl- 4 ta’ Diċembru 2013 minn Roca Sanitario, S.A. mis-sentenza mogħtija mill-Qorti Ġenerali (Ir-Raba’ Awla) fis- 16 ta’ Settembru 2013 fil-Kawża T-408/10, Roca Sanitario vs Il-Kummissjoni

22.2.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 52/28
            
         Appell ippreżentat fl-4 ta’ Diċembru 2013 minn Roca Sanitario, S.A. mis-sentenza mogħtija mill-Qorti Ġenerali (Ir-Raba’ Awla) fis-16 ta’ Settembru 2013 fil-Kawża T-408/10, Roca Sanitario vs Il-Kummissjoni
   (Kawża C-636/13 P)
   2014/C 52/50
   Lingwa tal-kawża: l-Ispanjol
   
      Partijiet
   
   
      Appellanti: Roca Sanitario, S.A. (rappreżentant: J. Folguera Crespo, avukat)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tilqa’ l-argumenti mressqa minn Roca Sanitario, SA f’dan l-appell
            
         
               —
            
            
               tiddikjara l-annullament parzjali tas-sentenza tal-Qorti Ġenerali, tas-16 ta’ Settembru 2013, fil-Kawża T-408/10, u konsegwentement,
            
         
               —
            
            
               tilqa’ t-talbiet ifformulati minn Roca Sanitario, S.A. billi tnaqqas l-ammont tal-multa li ġiet imposta fuqha in solidum mas-sussidjarji tagħha Roca France u Laufen Austria;
            
         
               —
            
            
               sussidjarjament, peress illi Roca Sanitario ma pparteċipatx direttament fil-ksur issanzjonat u li r-responsabbiltà tagħha tirriżulta sempliċement minn dik li hija attribwita għall-aġir tas-sussidjarji tagħha, fil-każ li l-Qorti Ġenerali tagħti sentenza fir-rikorsi paralleli li Laufen Austria u Roca France jipprevedu li jippreżentaw kontra s-sentenzi tal-Qorti Ġenerali tas-16 ta’ Settembru 2013, fil-Kawżi T-411/10 u T-412/10, u li titnaqqas il-multa imposta fuq dawn is-sussidjarji li għaliha twieġeb in solidum Roca Sanitario, jiġi applikat lil Roca Sanitario tnaqqis ekwivalenti tal-ammont tal-multa, b’konformità mal-prinċipji stabbiliti fil-punt 203 tas-sentenza.
            
         
               —
            
            
               tikkundanna lill-Kummissjoni għall-ispejjeż sostnuti minn Roca Sanitario f’din il-kawża, kif ukoll l-ispejjeż sostnuti fil-Kawża T-408/10 li fiha jsir riferiment għall-istess motivi ta’ rikors.
            
         
      Aggravji u argumenti prinċipali
   
   
               (1)
            
            
               
                  
                     L-ewwel motiv
                  , ibbażat fuq żball fl-applikazzjoni tal-Artikolu 23(2) tar-Regolament Nru 1/2003 (1) u tal-prinċipji ta’ proporzjonalità u ta’ responsabbiltà individwali fir-rigward tal-multa imposta in solidum fuq Roca Sanitarju, flimkien mas-sussidjarja tagħha Laufen Austria, AG.
            
         
               (2)
            
            
               
                  
                     It-tieni motiv
                  , ibbażat fuq żball ta’ liġi fl-applikazzjoni tal-ġurisprudenza tal-Qorti tal-Ġustizzja tal-Unjoni Ewropea, ksur tal-prinċipji ta’ ugwaljanza fit-trattament, proporzjonalità, motivazzjoni u aspettattivi leġittimi fl-applikazzjoni tal-linji gwida għall-kalkolu tal-multi imposti skont l-Artikolu 23(2)(a) tar-Regolament (KE) Nru 1/2003 (2).
            
         
      (1)  Regolament tal-Kunsill (KE) Nru 1/2003 tas-16 Diċembru 2002 fuq l-implimentazzjoni tar-regoli tal-kompetizzjoni mniżżlin fl-Artikoli [101 TFUE] u [102 TFUE] tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205).
   
      (2)  ĠU 2006, C 210, p. 2